
DEFINĪCIJAS UN SAĪSINĀJUMI


	ADN
	Accord européen relatif au transport international de marchandises dangereuses par voies de navigation intérieures; Eiropas Nolīgums par bīstamo kravu starptautiskiem pārvadājumiem pa iekšējiem ūdensceļiem

	ADR
	Accord européen relatif au transport international de marchandises dangereuses par voies de navigation intérieures; Nolīgums par bīstamo kravu starptautiskiem pārvadājumiem pa autoceļiem

	AMovP-6
	NATO 6. pārvietošanās publikācija ir NATO Direktīva par bīstamo preču multimodālajiem pārvadājumiem. AMovP-6 ir izklāstīta munīcijas un sprāgstvielu drošas pārvietošanas ar visiem transporta veidiem politika, vadlīnijas un kritēriji. Šī NATO direktīva ir publiski pieejama ES dalībvalstīm.

	Gada atļauja
	Atļauja veikt pārvietošanos saskaņā ar īpašiem nosacījumiem, ko cM piešķir un katru gadu atjauno citām cMs. Atļauja būs derīga vienu kalendāro gadu.

	CBMP PA
	Pārrobežu pārvietošanās atļauju programmas vienošanās (Programmas vienošanās Nr. A.PRG.CAP672 par pārrobežu pārvietošanās atļauju procedūru optimizēšanu Eiropā)

	cM(s)
	Šīs tehniskās vienošanās (TA) dalībvalsts(-is). 

	Konvojs
	Transportlīdzekļu grupa, kas organizēta ar nolūku nodrošināt kontroli un pienācīgu pārvietošanos, ar eskorta aizsardzību vai bez tās.

	Diplomātiskā atļauja
	Tāda atļauja ieceļot dalībvalsts teritorijā un šķērsot to, ko saņem politiskā/diplomātiskā līmenī. Var būt saņemta militārā iestādē vai deleģēta tai.

	EAA
	Eiropas Aizsardzības aģentūra

	Eskorts
	Bruņota apsardze, kas pavada konvoju, vilcienu, ieslodzītos u. c.

	UVA
	Uzņemošās valsts atbalsts. Civilais un militārais atbalsts, ko uzņemošā valsts (UV) sniedz citai valstij un/vai organizācijai, kuras bruņotie spēki atrodas UV teritorijā, veic operācijas tajā vai šķērso to. Šādas palīdzības sniegšanas pamats ir noteikts divpusējos un/vai daudzpusējos starptautiskos nolīgumos/vienošanās dokumentos.

	Militārā pārvietošanās
	Bruņoto spēku, aprīkojuma, personāla un krājumu atrašanās vietas maiņa militārās darbības ietvaros. Lai pārvietotos, ir nepieciešamas mobilitātes, transporta, infrastruktūras, pārvietošanās vadības un atbalsta funkciju atbalsta iespējas. 

	Militārais transportlīdzeklis
	Nekomerciāliem nolūkiem izmantots transportlīdzeklis, kas pieder valsts aizsardzības/bruņotajiem spēkiem vai ko tie ekspluatē un kontrolē.

	MIN
	Pārvietošanās identifikācijas numurs. Unikāls numurs, ko piešķir nosūtītāja cM katram atsevišķam pārvietošanās gadījumam. 

	Pārvietošanās atļauja
	Atļauja, kas piešķirta nolūkā pārvietoties pa zemi noteiktā maršrutā un laikā atbilstoši pārvietošanās norādījumiem. Šāda atļauja var būt arī diplomātiskā atļauja un/vai cits militārais/diplomātiskais apstiprinājums.

	Pārvietošanās paziņojums
	Attiecīgās(-o) cM(s) informēšana par plānoto militāro pārvietošanos tās(-o) teritorijā.

	NPOC
	Valsts kontaktpunkts(-i), ko izraudzījušās attiecīgā(-ās) cM(s).

	PA-cM(s)
	CBMP programmas dalībvalsts(-is) (tās, kas ir parakstījušas CBMP PA vai pievienojušās tai).

	Dalībnieki
	Visas cMs un EAA.

	RID
	Règlement concernant le transport international ferroviaire des marchandises dangereuses; Bīstamo kravu starptautisko dzelzceļa pārvadājumu noteikumi

	SRD
	Ar standartiem saistīts dokuments, kas minēts AMovP-6.

	ADN
	Accord européen relatif au transport international de marchandises dangereuses par voies de navigation intérieures; Eiropas Nolīgums par bīstamo kravu starptautiskiem pārvadājumiem pa iekšējiem ūdensceļiem

	ADR
	Accord européen relatif au transport international de marchandises dangereuses par voies de navigation intérieures; Nolīgums par bīstamo kravu starptautiskiem pārvadājumiem pa autoceļiem

	AMovP-6
	NATO 6. pārvietošanās publikācija ir NATO Direktīva par bīstamo preču multimodālajiem pārvadājumiem. AMovP-6 ir izklāstīta munīcijas un sprāgstvielu drošas pārvietošanas ar visiem transporta veidiem politika, vadlīnijas un kritēriji. Šī NATO direktīva ir publiski pieejama ES dalībvalstīm.

	CBMP PA
	Pārrobežu pārvietošanās atļauju programmas vienošanās (Programmas vienošanās Nr. A.PRG.CAP672 par pārrobežu pārvietošanās atļauju procedūru optimizēšanu Eiropā)

	cM(s)
	Šīs tehniskās vienošanās (TA) dalībvalsts(-is). 

	Dalībnieki
	Visas cMs un EAA.

	Diplomātiskā atļauja
	Tāda atļauja ieceļot dalībvalsts teritorijā un šķērsot to, ko saņem politiskā/diplomātiskā līmenī. Var būt saņemta militārā iestādē vai deleģēta tai.

	EAA
	Eiropas Aizsardzības aģentūra

	Eskorts
	Bruņota apsardze, kas pavada konvoju, vilcienu, ieslodzītos u. c.

	Gada atļauja
	Atļauja veikt pārvietošanos saskaņā ar īpašiem nosacījumiem, ko cM piešķir un katru gadu atjauno citām cMs. Atļauja būs derīga vienu kalendāro gadu.

	Konvojs
	Transportlīdzekļu grupa, kas organizēta ar nolūku nodrošināt kontroli un pienācīgu pārvietošanos, ar eskorta aizsardzību vai bez tās.

	Militārais transportlīdzeklis
	Nekomerciāliem nolūkiem izmantots transportlīdzeklis, kas pieder valsts aizsardzības/bruņotajiem spēkiem vai ko tie ekspluatē un kontrolē.

	Militārā pārvietošanās
	Bruņoto spēku, aprīkojuma, personāla un krājumu atrašanās vietas maiņa militārās darbības ietvaros. Lai pārvietotos, ir nepieciešamas mobilitātes, transporta, infrastruktūras, pārvietošanās vadības un atbalsta funkciju atbalsta iespējas. 

	MIN
	Pārvietošanās identifikācijas numurs. Unikāls numurs, ko piešķir nosūtītāja cM katram atsevišķam pārvietošanās gadījumam. 

	NPOC
	Valsts kontaktpunkts(-i), ko izraudzījušās attiecīgā(-ās) cM(s).

	PA-cM(s)
	CBMP programmas dalībvalsts(-is) (tās, kas ir parakstījušas CBMP PA vai pievienojušās tai).

	Pārvietošanās atļauja
	Atļauja, kas piešķirta nolūkā pārvietoties pa zemi noteiktā maršrutā un laikā atbilstoši pārvietošanās norādījumiem. Šāda atļauja var būt arī diplomātiskā atļauja un/vai cits militārais/diplomātiskais apstiprinājums.

	Pārvietošanās paziņojums
	Attiecīgās(-o) cM(s) informēšana par plānoto militāro pārvietošanos tās(-o) teritorijā.

	RID
	Règlement concernant le transport international ferroviaire des marchandises dangereuses; Bīstamo kravu starptautisko dzelzceļa pārvadājumu noteikumi

	SRD
	Ar standartiem saistīts dokuments, kas minēts AMovP-6.

	UVA
	Uzņemošās valsts atbalsts. Civilais un militārais atbalsts, ko uzņemošā valsts (UV) sniedz citai valstij un/vai organizācijai, kuras bruņotie spēki atrodas UV teritorijā, veic operācijas tajā vai šķērso to. Šādas palīdzības sniegšanas pamats ir noteikts divpusējos un/vai daudzpusējos starptautiskos nolīgumos/vienošanās dokumentos.




[bookmark: _Toc5604459][bookmark: _Toc68599984][bookmark: _Toc74563006]Ievads

Šīs TA dalībnieki:

· ievērojot Padomes Lēmumu (KĀDP) 2015/1835 (2015. gada 12. oktobris), ar ko nosaka Eiropas Aizsardzības aģentūras statūtus, atrašanās vietu un darbības noteikumus un atceļ Vienoto rīcību 2004/551/KĀDP (2004. gada 12. jūlijs) par Eiropas Aizsardzības aģentūras izveidi;
· ievērojot Rīcības plānu par militāro mobilitāti JOIN (2018) 5 galīgajā redakcijā, ko Augstais pārstāvis un Komisija pieņēmuši 2018. gada 28. martā un Padome apstiprinājusi 2018. gada 25. jūnijā;
· ievērojot Padomes 2018. gada 25. jūnija secinājumus Nr. 10246/18 par militāro mobilitāti;
· ievērojot 2020. gada 19. oktobra Kopīgo ziņojumu Eiropas Parlamentam un Padomei JOIN (2020) 16 galīgajā redakcijā par Militārās mobilitātes rīcības plāna īstenošanu vai jebkuru turpmāko dokumentu;
· ievērojot 2003. gada 17. novembrī parakstīto Nolīgumu starp Eiropas Savienības dalībvalstīm par militārā un civilā personāla statusu, kas norīkots darbam Eiropas Savienības iestādēs, štāba un spēku statusu, kuri ir pieejami Eiropas Savienībai saistībā ar tādu uzdevumu sagatavošanu un izpildi, kas minēti Līguma par Eiropas Savienību 17. panta otrajā daļā[footnoteRef:2], tostarp mācībām, un par dalībvalstu militārā un civilā personāla statusu, kas, lai darbotos šajā jomā, ir nodots Eiropas Savienības rīcībā (ES SOFA), un 1951. gada 19. jūnijā Londonā parakstīto Ziemeļatlantijas līguma organizācijas dalībvalstu līgumu par to bruņoto spēku statusu (NATO SOFA), un 1995. gada 19. jūnijā Briselē parakstīto Ziemeļatlantijas līguma organizācijas dalībvalstu un valstu, kas piedalās programmā “Partnerattiecības – mieram”, līgumu par to bruņoto spēku statusu (PfP SOFA); [2:  Atbilstoši OV, C 321 (31.12.2003.). Pašreizējā ESL redakcijā – 42. panta 1. punkts un 43. panta 1. punkts (iepriekš – 17. pants).] 

· [bookmark: _Hlk33020706]ievērojot Padomes 2019. gada 19. jūlijā apstiprinātās militārās prasības attiecībā uz militāro mobilitāti Eiropas Savienībā un ārpus tās (ST 11373/19), kas tiek regulāri pārskatītas;
· ievērojot EAA valdes 2018. gada 29. maija Lēmumu SBD 2018/13, ar ko apstiprina “Pārrobežu pārvietošanās atļauju procedūru optimizēšanu Eiropā” kā ad hoc A kategorijas programmu;
· atzīstot, ka darbības un operācijas tiek veiktas daudznacionālā vidē un ka savstarpējs atbalsts un sadarbība var ievērojami uzlabot operatīvo gatavību un spēju izvietot spēkus militārās mobilitātes ietvaros;
· atzīstot, ka militārā mobilitāte ir ES un NATO sadarbības joma Varšavas kopīgās deklarācijas un Briseles kopīgās deklarācijas īstenošanas ietvaros;
· atzīstot, ka valstis paliek atbildīgas par aizsardzības/bruņoto spēku izvietošanu, uzturēšanu un pārvietošanu;
· atzīstot valsts suverenitātes pamatprincipu, kas nozīmē, ka cM(s) vienmēr saglabā kontroli pār ieceļošanu tās(-o) teritorijā un pār tās(-o) teritorijas šķērsošanu;
· atzīstot, ka šī tehniskā vienošanās vai jebkurš cits pasākums, kas tiek pieņemts, to īstenojot, ir interpretējami, neskarot Spānijas Karalistes tiesisko statusu attiecībā uz tās suverenitāti un jurisdikciju saistībā ar Gibraltāra teritoriju. Ir aizliegta Spānijas teritorijas izmantošana karavīru pārvietošanās nolūkā, ja šāda pārvietošanās tiek uzsākta Gibraltāra teritorijā vai tā ir šādas pārvietošanās galamērķis. Spānijas suverenitātes gaisa telpas izmantošana tiks aizliegta, ja šajā vienošanās dokumentā iekļauti lidaparāti ielido Gibraltāra lidlaukā vai izlido no tā, izņemot humānās palīdzības un medicīniskās evakuācijas (MEDEVAC) / cietušo evakuācijas (CASEVAC) gadījumos, ko Spānija ir pienācīgi pilnvarojusi;
· [bookmark: __RefHeading__1402_879450618]saskaņā ar EAA A kategorijas programmas vienošanos “Pārrobežu pārvietošanās atļauju procedūru optimizēšana Eiropā” (CBMP PA) Nr. A.PRG.CAP672, kas stājās spēkā 2019. gada 14. maijā un kuras mērķis ir uzlabot CBMP procedūras Eiropā, lai sekmētu militāro pārvietošanos caur ES valstīm, saskaņojot procedūras, lai saīsinātu izpildes laiku;
· apstiprinot vajadzību reaģēt, pārvietojot savus bruņotos spēkus pāri citas(-u) cM(s) robežām, kā arī atzīstot pārrobežu pārvietošanās procesu un procedūru īstenošanas vērtīgo nozīmi,

ir panākuši šādu vienošanos par šo TA

“PĀRROBEŽU PĀRVIETOŠANĀS ATĻAUJU PROCEDŪRAS ATTIECĪBĀ UZ PĀRVIETOŠANOS PA ZEMI EIROPĀ” (CBMP SURFACE TA)




[bookmark: _Toc66184649][bookmark: _Toc68599985][bookmark: _Toc74563007][bookmark: _Toc50532102][bookmark: __RefHeading__1404_879450618]1. DAĻA. VISPĀRĪGI NOTEIKUMI


[bookmark: _Toc66184650][bookmark: _Toc68599986][bookmark: _Toc74563008][bookmark: _Toc50532103]I NODAĻA. MĒRĶIS un UZDEVUMI

[bookmark: _Ref386713567]1. Šīs TA mērķis ir uzlabot zemes CBMP procedūras, lai sekmētu militāro pārvietošanos caur cMs. Tas jāpanāk, saskaņojot un vienkāršojot pārvietošanās, tostarp pārvietošanās pa autoceļu, dzelzceļu un iekšējiem ūdensceļiem, apstiprināšanas procesu; saskaņojot procedūras; saīsinot izpildes laiku atbilstoši saskaņotajiem uzdevumiem un attīstot optimizētus risinājumus bez papildu birokrātiska sloga, vienlaikus novēršot dalībnieku kompetencē ietilpstošo pašreizējo procedūru un procesu nevajadzīgu dublēšanu. Katra cM var sasniegt minēto TA mērķi, papildus iesniedzot kompetentajām Eiropas un valstu iestādēm tiesību aktu, noteikumu un procedūru saskaņošanas un vienkāršošanas pieprasījumus.

2. TA darbības jomā ietilpst militārā pārvietošanās pa zemi miera laikā, krīzes laikā un konflikta laikā, ko īsteno ar militārajiem transportlīdzekļiem.

3. Šajā TA dokumentā cMs apraksta vēlamo beigu stāvokli, sniedzot Eiropas un/vai valstu kompetentajām iestādēm ieteikumus par konkrētiem un atbilstošiem pasākumiem/darbībām, kas ir jāīsteno valsts līmenī, lai sasniegtu minēto TA mērķi.

4. Katra cM ir aicināta censties izpildīt šīs TA uzdevumus. Šajos centienos cM(s) suverenitāte, lēmumu pieņemšana un konstitucionālās prasības, kā arī tās(-o) drošības un aizsardzības politikas specifika paliek par pamatprincipu un šīs prasības un specifika tiks pilnīgi ņemtas vērā.


[bookmark: _Toc66184651][bookmark: _Toc68599987]
[bookmark: _Toc74563009][bookmark: _Toc50532105][bookmark: __RefHeading__1422_879450618]2. DAĻA. ĪPAŠI PĀRVIETOŠANĀS NOTEIKUMI


[bookmark: _Toc66184652][bookmark: _Toc68599988][bookmark: _Toc74563010][bookmark: _Toc50532106][bookmark: _Toc18583754]II NODAĻA. Pārvietošanās ATĻAUJAS procesa principi

Tiek saglabāti šādi principi:

[bookmark: _Hlk18583375]1. katra cM saglabā tiesības piešķirt pārvietošanās atļauju pieprasītajam militārās pārvietošanās gadījumam, ierobežot šādu atļauju vai atteikt to;

2. pārvietošanās pieprasījumi tiek izskatīti valsts līmenī, un šā procesa noslēgumā var tikt izdota cM lēmumu atspoguļojoša pārvietošanās atļauja;

3. cMs vienojas, ka šīs TA darbības jomā neietilpst tādu personu individuāla pārvietošanās, kas nepārvietojas ar militāru transportlīdzekli;

4. īpašos apstākļos, piemēram, apstākļos, kas ir noteikti šajā TA dokumentā, var būt izsniegta militārās pārvietošanās gada atļauja;

5. militārie transportlīdzekļi un personāls, kas izmanto pārvietošanās atļauju, ievēros attiecīgās uzņemošās valsts noteikumus un nosacījumus. Šīs TA izpilde neatbrīvo cMs bruņotos spēkus no pienākuma nodrošināt pārvietošanās dokumentus, kad tas nepieciešams atbilstoši starptautiskajiem noteikumiem un nosacījumiem;

6. lai samazinātu pārvietošanās atļaujai nepieciešamo laiku, cMs iepriekš saskaņo izmantojamo transporta infrastruktūru;

7. cMs attiecībā uz militārajiem transportlīdzekļiem ievēro starptautiskos nolīgumus par bīstamu preču brīvprātīgu pārvadāšanu, kas piemērojami attiecībā uz civilo transportu. Ja konkrētais pārvietošanās gadījums neietilpst iepriekš minēto noteikumu darbības jomā, cMs piemēro AMovP-6;

8. lai arī šajā TA dokumentā ir aprakstīts beigu stāvoklis, kas ir vēlams no militārā viedokļa, gadījumos, kad cMs valstu spēkā esošajos tiesību aktos un/vai cMs divpusējos vai daudzpusējos nolīgumos vai vienošanās dokumentos būs paredzētas procedūras, kas ir mazāk ierobežojošas par tām, kuras noteiktas šajā TA dokumentā, tiks piemēroti šie tiesību akti.


[bookmark: _Toc66184653][bookmark: _Toc68599989]
[bookmark: _Toc74563011][bookmark: _Toc50532107][bookmark: _Toc18583755]III NODAĻA. Pārvietošanās ATĻAUJAS process


[bookmark: _Toc66184654][bookmark: _Toc68599990][bookmark: _Toc74563012]1. iedaļa. Ievads

1. Šajā TA dokumentā pārvietošanās atļaujas process ir militārās pārvietošanās pieprasīšanas, apstrādāšanas un apstiprināšanas process, un tā mērķis ir samazināt administratīvo slogu, izskatot gadījumus, kad pārvietošanās atļaujas procesu ir iespējams vienkāršot un uzlabot.

2. Pārvietošanās atļaujas process sastāv no šādiem elementiem:

· nosūtītāju cMs pieprasījuma, kurā sniegta nepieciešamā informācija par pārvietošanos un UVA, kas var tikt pieprasīts;
· procedūrām un veidlapām, kas saskaņotas, ciktāl tas ir iespējams un pieņemams;
· tranzīta vai uzņemošo cMs atbildes;
· saskaņotā izpildes laika atbildes izdošanai.

3. Tās cMs, kas plāno pārvietošanos, ņems vērā visus elementus (inter alia datumus, izmantojamos maršrutus, iespējamos ierobežojumus vai izņēmumus, kas ietekmē pārvietošanās plānošanu), lai optimizētu resursu izmantošanu un izpildītu pārvietošanās prasības.

4. Katra cM ir atbildīga par visas atļaujas procesam nepieciešamās informācijas nosūtīšanu un saņemšanu.

5. No cMs tiek gaidīts, ka iepriekšēja saskaņošana tiks veikta savlaicīgi, ievērojot noteiktos termiņus.

6. Šajā TA dokumentā ir paredzēti divi pārvietošanās atļaujas veidi:

· gada pārvietošanās atļauja;
· ad hoc pārvietošanās atļauja.



Turpmāk sniegtajā shēmā attēloti galvenie pārvietošanās elementi. No šiem elementiem ir atkarīgs tas, vai ir nepieciešama papildu koordinācija.

[image: ]

[bookmark: _Hlk54006345]7. Lai īstenotu mācības, jāpaveic daudzi sagatavošanas darbi. Šajā saistībā ir jārezervē mācību teritorija(-as), jānolīgst pakalpojumu sniedzēji, jāplāno pārvietošanās u. c. Tās cMs, kas plāno uzņemt mācības, kurās nepieciešama ieceļojošu bruņoto spēku pārrobežu militārā kustība, iesaistīs visas attiecīgās cMs plānošanas procesā, tiklīdz tas būs iespējams, un nepieciešamības gadījumā informēs pārējos. Ja par konkrētām mācībām ir noslēgtas atsevišķas vienošanās/nolīgumi, noteicošās būs šādas vienošanās vai nolīgumi.


[bookmark: _Toc66184655][bookmark: _Toc68599991][bookmark: _Toc74563013]2. iedaļa. Gada pārvietošanās atļauja

1. Gada pārvietošanās atļauja mazinās administratīvo slogu iesaistītajām pusēm un nodrošinās militārā personāla, materiālu un līdzekļu lietderīgu, efektīvu, savlaicīgu un drošu izvietošanu, pārvietošanos un transportēšanu atbilstoši cMs vajadzībām dažādās militārās darbībās, tostarp ANO un NATO darbībās, atbilstoši šīs TA nosacījumiem.

2. Gada pārvietošanās atļaujas gadījumi

Visas cMs vienojas, ka gada atļauju var izdot šādiem pārvietošanās gadījumiem:

· viens transportlīdzeklis ar personālu vai
· konvoji, kas sastāv no ne vairāk kā 10 riteņtransportlīdzekļiem, ar personālu.

Tas attiecas uz pārvietošanos:

· ar personālu, kas nēsā valsts nodrošinātu individuālo bruņojumu,
· kā arī ar individuālam ierocim nepieciešamo munīciju;
· saistībā ar bīstamo preču pārvadāšanu saskaņā ar tiesību aktiem par bīstamo preču pārvadāšanu, kas tiek piemēroti attiecībā uz civilo transportu (sīkāka informācija sniegta šīs nodaļas 6. punktā);
· saistībā ar bīstamo preču pārvadāšanu saskaņā ar noteikumiem, kas izklāstīti AMovP-6.

Tas attiecas uz pārvietošanos bez:

· nepieciešamā UVA;
· personāla, kam uzdota drošības misija;
· nepersonalizēta bruņojuma pārvadāšanas (kas nav piešķirts personālam);
· ieroču sistēmu pārvadāšanas;
· virsizmēra/virssvara transportlīdzekļiem.

3. Visas cMs norādīs savas gada pārvietošanās atļaujas faktisko īstenošanas statusu gada atļaujas veidlapā (šīs standartformas paraugs ir iekļauts B pielikumā), ko pārvalda valstu kontaktpunkti (NPOC).

4. Gada pārvietošanās atļaujas pieprasīšanas procedūra
Principā divus mēnešus pirms kalendārā gada beigām cMs nosūtīs pieprasījumu visām citām cMs par gada pārvietošanās atļaujas piešķiršanu vai atjaunošanu nākamajam gadam. Ne vēlāk kā vienu mēnesi pirms kalendārā gada beigām cMs pabeigs gada pārvietošanās atļaujas piešķiršanas, atteikšanas vai atjaunošanas procedūru.

Ikviena cM arī paziņos visus ierobežojumus, kas nākamajā gadā paredzami valstī attiecībā uz pārvietošanos pa zemi.

Lai veiktu pārvietošanos ar gada pārvietošanās atļauju, nosūtītāja cM nosūtīs paziņojumu (A pielikums) attiecīgajai cM vismaz divas darba dienas pirms robežas šķērsošanas kā iepriekš izsniegtās atļaujas apliecinājumu. Ikviena cM var noteikt citām cMs konkrētus izņēmumus attiecībā uz šo paziņošanas prasību.


[bookmark: _Toc66184656][bookmark: _Toc68599992][bookmark: _Toc74563014]3. iedaļa. Ad hoc pārvietošanās atļauja

1. Tiklīdz nosūtītāju cMs militārās iestādes konstatē pārvietošanās nepieciešamību (vai kad tās izstrādā savu pārvietošanās plānu), tās iesniegs pārvietošanās pieprasījuma veidlapu (ar iespējamajām UVA prasībām), izmantojot A pielikumā iekļauto standartformu.

2. Pēc pārvienošanās pieprasījuma izskatīšanas iesaistītajām cMs ir jāizdod pārvietošanās atļauja (vai jāinformē par citu pieņemto lēmumu) piecu darba dienu laikā pēc pieprasījuma iesniegšanas, izmantojot to pašu standartformu (A pielikums).

3. Ja tiek šķērsota vairāku cMs teritorija, nosūtītāja cM iesniegs pārvietošanās pieprasījumu (ar iespējamajām UVA prasībām), izmantojot A pielikumā iekļauto standartformu, vienlaikus visām iesaistītajām cMs. Iesaistītās cMs izskata iesniegto pieprasījumu vienlaicīgi, pēc iespējas izmantojot pastiprinātu koordināciju.

4. Pēc atļaujas piešķiršanas iesaistītā cM, ņemot vērā pārvietošanās atļaujas procesam noteiktos termiņus, var pieprasīt paziņojumu (atbilstoši A pielikumam).

[bookmark: _Toc66184657][bookmark: _Toc68599993][bookmark: _Toc74563015][bookmark: _Toc50532109][bookmark: _Toc18583757][bookmark: __RefHeading__1428_879450618]4. iedaļa. Pārvietošanās koordinācija

1. Valsts ierobežojumus attiecībā uz vispārējām atļaujām ar NPOC starpniecību izplatīs, publicēs un atjauninās cMs.

· Pārvietošanās koordinācijā ietilpst norādītu autoceļu, transporta mezglu un atbalsta punktu, piemēram, konvoja atbalsta centru, izmantošana, militārā tīkla izmantošana atbilstoši tam, kā paredzēts militārajās prasībās (Padomes apstiprinātās militārās prasības attiecībā uz militāro mobilitāti Eiropas Savienībā un ārpus tās). Ikviena cM ir atbildīga par to, ka ir nodrošināta atjaunināta informācija par iespēju izmantot šo tīklu. Ja izmantošana nav iespējama, cMs informē attiecīgās tās robežojošās cMs un vienojas par izmantojamajiem alternatīvajiem risinājumiem.

· Šī TA neierobežo uzņemošo/tranzīta cMs tiesības pārbaudīt ieceļojošo un to teritoriju šķērsojošo transportlīdzekļu datus plānošanas/pieprasījuma posmā un pārbaudīt transportlīdzekļus izpildes posmā gan ieceļošanas un izceļošanas punktos, gan maršrutā neatkarīgi no tā, vai tie atbilst pieprasījumiem un atļaujām. Uzņemošās/tranzīta cMs var pieprasīt iesniegt trūkstošos datus, izmantot pareizus datus vai pareizas veidlapas un būtisku izmaiņu gadījumā iesniegt jaunu pārvietošanās pieprasījumu.

2. Lai veicinātu informācijas apmaiņu par pārvietošanās atļauju procesu, cMs plāno izveidot tīmekļa platformu. Informācijas apmaiņa par pārvietošanās atļauju procesu notiks, izmantojot NPOC.


[bookmark: _Toc66184658][bookmark: _Toc68599994][bookmark: _Toc74563016][bookmark: _Toc50532110]5. iedaļa. Atļaujas atsaukšana, pārvietošanās pieprasījuma/paziņojuma/atļaujas labošana

1. Gada atļaujas

Gada pārvietošanās atļaujas var tikt atsauktas vai apturētas bez jebkāda cM pamatojuma. Atļauju atsaucošajai vai apturošajai cM tas ir jāpaziņo attiecīgajām cMs iespējami drīz, bet principā ne vēlāk kā 1 mēnesi pirms atsaukšanas vai darbības apturēšanas spēkā stāšanās dienas. Par darbības apturēšanu vai atsaukšanu jāpaziņo ar valstu kontaktpunktu (NPOC) starpniecību. Darbības apturēšanas paziņojumā ir jāprognozē arī darbības apturēšanas ilgums.

Jebkurā brīdī cMs ir tiesības paziņot gada pārvietošanās atļaujas izmantošanas ierobežojumus. Šādos gadījumos cMs ir jāinformē par šādiem ierobežojumiem citas cMs pietiekamu laiku pirms to piemērošanas un jebkurā gadījumā ne vēlāk kā 1 mēnesi pirms to piemērošanas.

2. Ad hoc atļaujas

Ad hoc pārvietošanās atļaujas var tikt atsauktas bez jebkāda cM pamatojuma. Katrai cM, kas atsauc atļauju, ir iespējami drīz jāinformē par to attiecīgās cMs.

Ja izdotajā atļaujā tiek veiktas citas izmaiņas, cM ir iespējami drīz jāinformē par to attiecīgās cMs.

Labojumus iepriekš iesniegtā pārvietošanās pieprasījumā var veikt ne vēlāk kā 2 darba dienas pirms dienas, kad sākotnēji bija plānota ierašanās robežšķērsošanas vietās.

Atbilde uz labošanas pieprasījumiem ir jāsniedz ne vēlāk kā 1 darba dienu pirms plānotās ierašanās.

Labojumi netiek pieņemti un jauns pārvietošanās pieprasījums/paziņojums ir nepieciešams gadījumā, ja plānotās izmaiņas attiecas uz bīstamo preču pārvadāšanu, virsizmēra/virssvara transportlīdzekļiem, būtiskām izmaiņām saistībā ar UVA vai datumu maiņu.

Ja iesaistīto transportlīdzekļu skaits un/vai personāls tiek samazināts, bet šī mainītā pārvietošanās ir iekļauta pārskatā par pārvietošanos, kam var izdot gada atļauju, labojumi pieprasījumā nav jāveic. Visi labojumi ir jāpaziņo ar NPOC starpniecību.


[bookmark: _Toc66184659][bookmark: _Toc68599995][bookmark: _Toc74563017][bookmark: _Toc50532111][bookmark: _Toc32313750]6. iedaļa. Bīstamo preču pārvadāšana

1. Visas cMs cenšas izmantot ADR, RID un ADN dokumentus un saistīto informāciju, kurā sniegta visa šo noteikumu 5.4.1. punktā noteiktā informācija. Visā pārvadājuma laikā ir jānodrošina bīstamo preču pārvadājuma dokumentu pieejamība neatkarīgi no tā, vai šādi dokumenti ir sagatavoti elektroniskā vai papīra veidā.

[bookmark: _Toc18583774][bookmark: __RefHeading__1464_879450618]2. Ar bīstamo preču pārvadāšanu saistītie drošuma noteikumi

a) Drošuma noteikumiem ir jāatbilst tiem, kas izklāstīti civilajos noteikumos, piemēram, ADR, RID un ADN 1.10. nodaļas drošības noteikumos.
b) Attiecīgajām cMs iestādēm (NPOC) ir jābūt informētām par risku un drošuma pasākumiem, kas ir saistīti ar bīstamām precēm (atbilstoši ADR, RID un ADN).
c) Drošums ir saistīts arī ar citiem valsts noteikumiem, un tas jānosaka, pamatojoties uz draudu riska novērtējumu.

3. Ar bīstamo preču pārvadāšanu saistītie drošības noteikumi

a) Attiecīgajām cMs iestādēm (NPOC) ir jābūt informētām par risku un drošības pasākumiem, kas ir saistīti ar bīstamām precēm (atbilstoši ADR, RID un ADN).
b) Drošība ir saistīta arī ar citiem valsts noteikumiem, un tā jānosaka, pamatojoties uz riska novērtējumu.

[bookmark: _Toc18583775]4. Ja attiecīgās cMs piemēro atbrīvojumu no ADR, RID un ADN attiecībā uz militāro transportu, tiks piemēroti AMovP-6 noteikumi.

5. Personāla un bīstamo preču kombinētie pārvadājumi

a) Transportlīdzekļos (automašīnā/vagonā/kuģī/transporta vienībā), ar ko tiek vestas bīstamās preces, drīkst atrasties tikai tie cilvēki, kas ir nepieciešami tās militārās pārvietošanās īstenošanai, kurā tiek pārvietotas bīstamās preces (apkalpe). Cits personāls ir jātransportē atsevišķi.
b) Starp bīstamo preču vagoniem un apkalpi dzelzceļa pārvadājumos ir jābūt vismaz 18 metru atstatumam (atbilstoši tam, kā noteikts RID 7.5.3. punktā[footnoteRef:3]). [3:  cMs nolēma izmantot 18 metru atstatumu, jo tas atbilst dzelzceļa vagona standarta garumam.] 


6. Bīstamo preču pārvadājumi, par kuriem var būt iespējams saņemt gada atļauju

	Pārvietošanās tehniskie nosacījumi
	
	JĀ/NĒ

	Bīstamo preču pārvadāšana atbilstoši ADR, RID vai ADN
	Bīstamās preces, izņemot 1. klasi
	

	
	Bīstamās preces, tostarp 1.4S klase, izņemot pārējos 1. klases priekšmetus
	

	
	Sprāgstvielas (1. klase), izņemot 1.4S klasi
	

	
	Sprāgstvielas (1. klase), izņemot 1.4S klasi, kam nepieciešami drošuma pasākumi, piemēram, pārvadāšanas pārtraukums nakts laikā (ko nodrošina uzņemošā valsts)
	

	Bīstamo preču pārvadāšana, kas nenotiek saskaņā ar ADR, RID vai ADN
	Neatbilstoša pārvadāšana, bet saskaņā ar AMovP-6
2., 3., 5. SRD (tostarp piemērojamās valsts atkāpes)
	

	
	Neatbilstoša pārvadāšana
	

	
	Taktiskie transportlīdzekļi ar kaujas kravu
	



JĀ: iespējams saņemt gada atļauju
NĒ: nav iespējams saņemt gada atļauju

Atsevišķu tabulas aiļu skaidrojums

Bīstamo preču pārvadāšana
Bīstamās preces, kas noteiktas ADR, ADN un RID. Visām šādām precēm ir piešķirts ANO numurs un precīzs kravas nosaukums. Pārvadāšana notiks saskaņā ar Eiropas nolīgumiem, kā tas notiek civilajā jomā (nosūtīšana, smagkravas automobilis, vadītāji un dokumentācija).

Bīstamās preces, izņemot 1. klasi
Visas bīstamās preces no 2.–9. klases.

Bīstamās preces, tostarp 1.4S klase, izņemot pārējos 1. klases priekšmetus
Visas bīstamās preces no 2.–9. klases un 1. klases 4. apakšklases S savietojamības grupas (1.4S).

Sprāgstvielas (1. klase), izņemot 1.4S klasi
Šie 1. klases priekšmeti tiek pārvadāti saskaņā ar ADR, RID, ADN, taču šī ir atsevišķa grupa starp cMs īstenotās starptautiskās informācijas apmaiņas par sprāgstvielām dēļ. Attiecīgās cMs var veikt savus riska, drošības un drošuma novērtējumus (atkarībā no valsts tiesību aktiem, draudiem un nepieciešamajiem pakalpojumiem, kā norādīts šīs iedaļas 2. punkta c) apakšpunktā un 3. punkta b) apakšpunktā).

Sprāgstvielas (1. klase), izņemot 1.4S klasi, kam nepieciešami drošuma pasākumi vai pārvadāšanas pārtraukums nakts laikā
Šie ir 1. klases priekšmeti, attiecībā uz kuriem drošuma apsvērumu dēļ nosūtītajas valstis vēlas saņemt atbalstu, galvenokārt iespēju transportlīdzekli novietot stāvēšanai un pārtraukt pārvadāšanu nakts laikā.

Bīstamo preču pārvadāšana, kas nenotiek saskaņā ar ADR, RID, ADN
Bīstamajām precēm, kas noteiktas ADR, RID, ADN, ir ANO numurs un precīzs kravas nosaukums. Pārvadāšana nenotiks saskaņā ar šiem nolīgumiem (piemēram, nosūtīšanas, smagkravas automobiļa, vadītāja dokumentācija neatbilst ADR, RID, ADN vai atbilst tiem tikai daļēji).

Neatbilstoša pārvadāšana, bet saskaņā ar AMovP-6 2., 3., 5. SRD (tostarp piemērojamās valsts atkāpes)
Bīstamo preču pārvadāšana nenotiek atbilstoši civilajiem nolīgumiem, taču AMovP-6 2., 3., 5. SRD ir noteikti izņēmumi un iespējas.

Neatbilstoša pārvadāšana
Bīstamo preču pārvadāšana nenotiek atbilstoši civilajiem nolīgumiem, un AMovP-6 2., 3., 5. SRD nav noteikti izņēmumi vai iespējas.

Taktiskie transportlīdzekļi ar kaujas kravu
Taktiskie transportlīdzekļi, kurus nosūtītājas cM kompetentās iestādes ir sertificējušas vai deklarējušas kā šādus transportlīdzekļus un kuros ir iekrauta munīcija tai paredzētos stendos, magazīnās un glabāšanas vietās (nav ielādēti ierocī, vai arī ieroči ir dezaktivēti). Šādā taktiskā transportlīdzeklī nav citu bīstamo preču (izņemot tās, kas ir nepieciešamas transportlīdzekļa ekspluatācijai).


[bookmark: _Toc50532112][bookmark: _Toc66184660][bookmark: _Toc68599996][bookmark: _Toc74563018]7. iedaļa. Ģeogrāfiski un citi īpaši ierobežojumi

Jebkura cM var noteikt ģeogrāfiskus vai citus īpašus ierobežojumus attiecībā uz militāro pārvietošanos tās teritorijā vai caur tās teritoriju. Ierobežojumi var inter alia ierobežot noteiktu valsts suverēnās sauszemes teritorijas apgabalu vai sektoru pieejamību.


[bookmark: _Toc66184661][bookmark: _Toc68599997][bookmark: _Toc74563019][bookmark: _Toc50532113]8. iedaļa. Zemas emisijas zonas

Ja cMs ir zemas emisijas zonu izmantošanas ierobežojumi, cMs izskatīs iespējas atbrīvot citu cMs militāros transportlīdzekļus no šiem ierobežojumiem ar mērķi atvieglot un sekmēt militāro pārvietošanos, kad tā notiek caur zemas emisijas zonām, bez nepieciešamības iepriekš pieteikties atbrīvojuma saņemšanai un bez papildu administratīvā sloga.



[bookmark: _Toc66184662][bookmark: _Toc68599998][bookmark: _Toc74563020][bookmark: _Toc50532114][bookmark: _Toc18583761][bookmark: __RefHeading__1436_879450618]IV NODAĻA. Citi ar pārvietošanos saistīti aspekti


[bookmark: _Toc50532115][bookmark: _Toc66184663][bookmark: _Toc68599999][bookmark: _Toc74563021]1. iedaļa. Prioritātes piešķiršana militārās pārvietošanās gadījumiem

[bookmark: _Toc18583763][bookmark: __RefHeading__1444_879450618]Pēc nosūtītājas cM pieprasījuma cMs veiks atbilstošās darbības, lai piešķirtu prioritāti militārās pārvietošanās gadījumiem pār civilo pārvietošanos.


[bookmark: _Toc66184664][bookmark: _Toc68600000][bookmark: _Toc74563022][bookmark: _Toc50532116][bookmark: _Toc18583764]2. iedaļa. Militārā pārvietošanās oficiālo brīvdienu un/vai svētku dienu laikā attiecīgajā valstī

CMs veiks atbilstošās darbības, lai veicinātu un sekmētu militāro pārvietošanos arī brīvdienās, valsts svētku dienās un nedēļas nogalēs.


[bookmark: _Toc66184665][bookmark: _Toc68600001][bookmark: _Toc74563023][bookmark: _Toc50532117][bookmark: _Toc18583768][bookmark: __RefHeading__1452_879450618][bookmark: __RefHeading__1446_879450618]3. iedaļa. Ceļu lietošanas maksa

1. Militāro pārvietošanos nedrīkst apgrūtināt neatbilstoša infrastruktūra ceļu lietošanas maksas maksāšanas vietās (pārāk šauras vai nav atveramas). Attiecīgā cM darīs visu attiecīgajā gadījumā iespējamo, lai izpildītu šo nosacījumu. Ja nepieciešams, attiecīgā cM var pieprasīt papildu informāciju.

2. Visām cMs jādara viss iespējamais, lai nodrošinātu, ka militārā pārvietošanās ir atbrīvota no ceļu lietošanas maksas un autoceļu lietošanas nodevas.

3. Nosūtītājas cMs dara visu iespējamo, lai ievērotu uzņemošo/tranzīta cMs piemērojamos noteikumus par atbrīvošanu no ceļu lietošanas maksas un līdzīgas maksas un lai pienācīgā laikā nosūtītu datus par saviem transportlīdzekļiem.
[bookmark: _Toc66184666][bookmark: _Toc68600002]

[bookmark: _Toc74563024][bookmark: _Toc50532118][bookmark: _Toc18583759][bookmark: __RefHeading__1432_879450618]4. iedaļa. Prasības eskortējošajiem konvojiem vai transportlīdzekļiem

1. Ievērojot valstu tiesību aktus un pastāvošos apstākļus, uzņemošās/tranzīta cMs pieņem lēmumu par to, vai eskorts ir nepieciešams vai obligāts.

2. Eskorta mērķis ir nodrošināt pārvietošanās pa autoceļiem drošumu, un uzņemošās/tranzīta cMs var to pieprasīt, kad tiek iesniegts pārvietošanās pieprasījums.

3. Jebkura cM var noraidīt pārvietošanās pieprasījumus gadījumos, kad eskorts ir nepieciešams vai obligāts, bet tas nav pieejams vai to nav iespējams nodrošināt pieprasītajā laika posmā.

4. Uzņemošās/tranzīta cMs var pieprasīt eskorta izmaksu atlīdzināšanu.


[bookmark: _Toc66184667][bookmark: _Toc68600003][bookmark: _Toc74563025][bookmark: _Toc50532119][bookmark: _Toc18583760][bookmark: __RefHeading__1454_879450618]5. iedaļa. Drošuma noteikumi dzelzceļa pārvadājumiem

1. Nosūtītājai cM ir pienākums noteikt drošuma prasības (ja tas ir nepieciešams šai nosūtītājai cM) un informāciju par dzelzceļa pārvadājumiem, ja tas tiek uzskatīts par nepieciešamu. Ja uzņemošās/tranzīta cMs to uzskata par nepieciešamu, notiks iepriekšēja saskaņošana ar visām iesaistītajām cMs, lai noskaidrotu visu nepieciešamo informāciju, piemēram:

· to personu skaitu, uz kurām attiecas drošuma prasības;
· kājnieku ieroču klātbūtni;
· sakaru līnijas, kas tiek izmantotas pārvadāšanas laikā.

2. Drošuma noteikumi var būt pievienoti uzņemošo/tranzīta cMs teritorijā, ja uzņemošās/tranzīta cMs ir izsniegušas pārvietošanās atļauju.


[bookmark: _Toc66184668][bookmark: _Toc68600004][bookmark: _Toc74563026][bookmark: _Toc50532120]6. iedaļa. Vilciena sastāvs

Vilciena sastāvam, ko izmanto pārrobežu militārās pārvietošanās nolūkā, ir jāpaliek nemainīgam visā brauciena laikā. Ja kādas iesaistītās cM noteikumi paredz vagona pievienošanu, cMs ņem to vērā sākotnējā vilciena sastāva veidošanā. Noteikumu par vilciena sastāva nemainīgumu var nepiemērot tikai sliežu platuma maiņas gadījumā.



[bookmark: _Toc66184669][bookmark: _Toc68600005][bookmark: _Toc74563027][bookmark: _Toc50532121]3. DAĻA. TA STĀŠANĀS SPĒKĀ


[bookmark: _Toc66184670][bookmark: _Toc68600006][bookmark: _Toc74563028][bookmark: _Toc50532122]V NODAĻA. NOBEIGUMA NOTEIKUMI


[bookmark: _Toc5604468][bookmark: _Toc68600007][bookmark: _Toc74563029]1. iedaļa. Juridiskie aspekti

1. Domstarpības, kas rodas, interpretējot vai piemērojot šo TA, atrisina, tikai dalībniekiem apspriežoties.

2. Visus prasījumus, kas izriet saistībā ar šīs TA izpildi, izskatīs atbilstoši starptautiskajiem un cMs tiesību aktiem.

3. Šī TA nav līgums, kā to nosaka 1969. gada Vīnes konvencija par starptautisko līgumu tiesībām. Ja starp šo TA un starptautiskajiem vai cMs tiesību aktiem ir pretrunas, noteicošie ir tiesību akti. Šādu pretrunu gadījumā TA cMs viena otru par to informē.


[bookmark: _Toc50532123][bookmark: _Toc66184671][bookmark: _Toc68600008][bookmark: _Toc74563030]2. iedaļa. Darbības termiņš

Šī TA būs spēkā, kamēr vien visas cMs rakstveidā nebūs vienojušās par tās darbības izbeigšanu pēc jebkura dalībnieka priekšlikuma.


[bookmark: _Toc66184672][bookmark: _Toc68600009][bookmark: _Toc74563031][bookmark: _Toc50532124][bookmark: __RefHeading__1414_879450618]3. iedaļa. Grozīšana

1. Pēc cM(s) priekšlikuma šajā TA dokumentā jebkurā brīdī var veikt rakstveida grozījumus, pamatojoties uz visu to cMs vienprātīgu lēmumu, kurās TA ir stājusies spēkā, ievērojot, ka šo TA un tās pielikumus nevar grozīt pirmajos 6 mēnešos pēc šīs TA stāšanās spēkā.

2. Pēc cM(s) priekšlikuma šīs TA pielikumus var labot, pamatojoties uz visu to cMs vienprātību, kurās TA ir stājusies spēkā, atbilstoši EAA organizētajai 60 kalendāro dienu klusuma procedūrai. Labojumi stāsies spēkā, ja līdz šā termiņa beigām netiks saņemti iebildumi. EAA informēs cMs par iznākumu. Pielikumu labojumi nav uzskatāmi par TA grozījumu.


[bookmark: _Toc66184673][bookmark: _Toc68600010][bookmark: _Toc74563032]4. iedaļa. Izstāšanās un izbeigšana

1. Jebkura cM pēc saviem ieskatiem var izstāties no šīs TA jebkurā brīdī, divus mēnešus pirms vēlamās izstāšanās dienas rakstveidā par to informējot EAA. EAA informēs pārējās cMs.

2. Šīs TA darbības izbeigšanas gadījumā vai gadījumā, ja kāda cMs izstājas no TA, saistības, kas izriet no šīs TA (piemēram, izsniegta gada atļauja), paliek spēkā to derīguma termiņā.

3. Katra cM, kas izstājas no CBMP PA, vienlaikus izstājas arī no šīs TA. CBMP PA darbības izbeigšana nozīmē arī šīs TA darbības izbeigšanu. CBMP PA darbības izbeigšanas gadījumā vai gadījumā, ja kāda cM izstājas no CBMP PA, saistības, kas izriet no šīs TA, paliek spēkā to derīguma termiņā.


[bookmark: _Toc50532126][bookmark: _Toc66184674][bookmark: _Toc68600011][bookmark: _Toc74563033]5. iedaļa. Jaunu dalībvalstu uzņemšana

1. Ikviena PA-cM kļūs par cM, izmantojot Nodoma deklarāciju angļu un franču valodā (pievienota šīs TA C pielikumā), šīs deklarācijas parakstīšanas dienā. Nodoma deklarācija tiks nosūtīta EAA, kas par to informēs visas cMs.

2. EAA atbilstoši atjauninās cMs sarakstu, kas sniegts šīs TA pirmajā lappusē. Šāds atjauninājums nav uzskatāms par TA grozījumu.


[bookmark: _Toc66184675][bookmark: _Toc68600012][bookmark: _Toc74563034][bookmark: _Toc50532127][bookmark: __RefHeading__1420_879450618]6. iedaļa. Parakstīšana un spēkā stāšanās diena

1. Šī TA tiks parakstīta angļu un franču valodā, un abām redakcijām būs vienāds juridiskais spēks. Oriģināleksemplāru paturēs EAA, un katrai cM pēc tās pieprasījuma tiks nosūtīts viens apstiprināts noraksts.

2. Šī TA stāsies spēkā dienā, kad to būs parakstījušas vismaz 10 cM un EAA. Citām cMs šī TA stāsies spēkā attiecīgajā parakstīšanas dienā.



[bookmark: _Toc66184676][bookmark: _Toc68600013][bookmark: _Toc74563035][bookmark: _Toc50532129][bookmark: __RefHeading__1476_879450618][bookmark: __RefHeading__1470_879450618][bookmark: _Hlk56153491]A PIELIKUMS. Pārvietošanās pieprasījuma/paziņojuma/ apstiprinājuma standartforma

Nosūtītāja cM piešķirs pārvietošanās identifikācijas numuru (MIN) konkrētai pārrobežu pārvietošanās darbībai, ja to pieprasa iesaistītā cM. Šis MIN ir norādīts pirmajā standartformas lappusē. Tas sastāv no 18 rakstzīmēm, un turpmāk izskaidrota šo rakstzīmju nozīme:

· pirmās 2 rakstzīmes: cM apzīmējums (piemēram, “IT” Itālijai);
· nākamās 8 rakstzīmes: datums, kas obligāti rakstveidā noformēts kā gads/mēnesis/diena (ggggmmdd). Piemēram, “20181222” nozīmē 2018. gada 22. decembri. Šis ir MIN iesniegšanas datums;
· nākamā 1 rakstzīme norāda to, vai attiecīgā prece ir savienības vai ārpussavienības prece (“U” vai “N”). Ja preču pārvadāšana nav attiecināma, tiks norādīts “U”. Ja netiek pārvadātas ne preces, ne krava, tiks norādīts “Z”;
· nākamā 1 rakstzīme norāda to, vai attiecīgā darbība ir NATO (“N”), ES (“E”) vai ar valsti saistīta darbība (proti, cita darbība – “O”);
· pēdējās 6 rakstzīmes cM var izmantot unikāla numura norādīšanai.

	[bookmark: _Hlk61967690]Pārvietošanās tehniskie nosacījumi
	cM
JĀ/NĒ

	Viens transportlīdzeklis ar personālu
	

	Konvoji, kas sastāv no ne vairāk kā 10 riteņtransportlīdzekļiem, ar personālu.
	

	Tas attiecas uz pārvietošanos:
	

	· ar personālu, kas nēsā valsts nodrošinātu individuālo bruņojumu;
	

	· kā arī ar individuālam ierocim nepieciešamo munīciju;
	

	· saistībā ar bīstamo preču pārvadāšanu saskaņā ar tiesību aktiem par bīstamo preču pārvadāšanu, kas tiek piemēroti attiecībā uz civilo transportu;
	

	· saistībā ar bīstamo preču pārvadāšanu saskaņā ar noteikumiem, kas izklāstīti AMovP-6.
	



	
Pārvietošanās, tostarp bīstamo preču pārvadāšanas, tehniskie nosacījumi
	
	cM
JĀ/NĒ

	Bīstamo preču pārvadāšana atbilstoši ADR, RID vai ADN
	Bīstamās preces, izņemot 1. klasi
	

	
	Bīstamās preces, tostarp 1.4S klase, izņemot pārējos 1. klases priekšmetus
	

	
	Sprāgstvielas (1. klase), izņemot 1.4S klasi
	

	
	Sprāgstvielas (1. klase), izņemot 1.4S klasi, kam nepieciešami drošuma pasākumi, piemēram, pārvadāšanas pārtraukums nakts laikā (ko nodrošina uzņemošā valsts)
	

	Bīstamo preču pārvadājumi, kas nenotiek saskaņā ar ADR, RID, ADN
	Neatbilstoša pārvadāšana, bet saskaņā ar AMovP-6
2., 3., 5. SRD (tostarp piemērojamās valsts atkāpes)
	

	
	Neatbilstoša pārvadāšana
	

	
	Taktiskie transportlīdzekļi ar kaujas kravu
	



JĀ: iespējams saņemt gada atļauju
NĒ: nav iespējams saņemt gada atļauju


[bookmark: _Toc68600015][bookmark: _Toc74563037]C PIELIKUMS. Nodoma deklarācija


…................. Republika/Karaliste/valdība/ministrija/ministrs, ko pārstāv .................................,


PAZIŅOJOT par savu vēlmi piedalīties:

TEHNISKĀS VIENOŠANĀS (TA) dokumentā NR. A.PRG.CAP672.S

par pārrobežu pārvietošanās atļaujas procedūrām attiecībā uz pārvietošanos pa zemi Eiropā (SURFACE TA);

apstiprinot, ka šajā deklarācijā lietotajiem terminiem ir tāda pati nozīme kā iepriekšminētajā tehniskās vienošanās dokumentā,

PIEKRĪT:

· piedalīties SURFACE TA atbilstoši tam, kā noteikts šīs TA V nodaļas 5. iedaļā;
· sekmēt SURFACE TA izpildi un ievērot visus TA noteikumus, tostarp tās pielikumus un saistītos apstiprinātos dokumentus to spēkā esošajā redakcijā;
· pilnvarot EAA attiecīgi atjaunināt sarakstu, kas sniegts šīs TA pirmajā lappusē, un iekļaut parakstus SURFACE TA beigās.


....…................................ Republikas/Karalistes/valdības/ministrijas/ministra vārdā 	
	

Datums: 	



PARAKSTI




Austrijas Republikas federālais aizsardzības ministrs


Paraksts


Vieta

Datums



Beļģijas Karalistes aizsardzības ministra vārdā


Paraksts


Vieta

Datums



Bulgārijas Republikas Aizsardzības ministrija


Paraksts


Vieta

Datums



Horvātijas Republikas Aizsardzības ministrijas vārdā


Paraksts


Vieta

Datums



Kipras Republikas Aizsardzības ministrija


Paraksts


Vieta

Datums



Čehijas Republikas Aizsardzības ministrija


Paraksts


Vieta

Datums



Igaunijas Republikas Aizsardzības ministrija


Paraksts


Vieta

Datums



Somijas Republikas Aizsardzības ministrijas vārdā


Paraksts


Vieta

Datums



Francijas Republikas bruņoto spēku ministrs


Paraksts


Vieta

Datums




Vācijas Federatīvās Republikas Federālā aizsardzības ministrija


Paraksts


Vieta

Datums



Grieķijas Republikas Nacionālā aizsardzības ministrija


Paraksts


Vieta

Datums



Ungārijas Aizsardzības ministrija


Paraksts


Vieta

Datums



Itālijas Republikas Aizsardzības ministrija


Paraksts


Vieta

Datums



Latvijas Republikas Aizsardzības ministrija


Paraksts


Vieta

Datums



Lietuvas Republikas Nacionālā aizsardzības ministrija


Paraksts


Vieta

Datums



Luksemburgas Lielhercogistes aizsardzības ministrs


Paraksts


Vieta

Datums



Maltas Republikas aizsardzības ministrs


Paraksts


Vieta

Datums



Nīderlandes Karalistes aizsardzības ministrs


Paraksts


Vieta

Datums



Norvēģijas Karalistes Aizsardzības ministrija


Paraksts


Vieta

Datums



Polijas Republikas nacionālās aizsardzības ministrs


Paraksts


Vieta

Datums



Portugāles Republikas Nacionālā aizsardzības ministrija


Paraksts


Vieta

Datums



Rumānijas Nacionālās aizsardzības ministrija


Paraksts


Vieta

Datums



Slovākijas Republikas Aizsardzības ministrija


Paraksts


Vieta

Datums



Slovēnijas Republikas Aizsardzības ministrija


Paraksts


Vieta

Datums



Spānijas Karalistes Aizsardzības ministrija


Paraksts


Vieta

Datums



Zviedrijas Karalistes valdība


Paraksts


Vieta

Datums



Eiropas Aizsardzības aģentūra


Paraksts


Vieta

